OE

PAM / MiO

Cm
Palvelualojen ammattiliitto	2 0. 04
Servicefacket	otJ A: 6, Qö6li
20.4.2005
O1-(Otb '-d6 MöO)l
olve)
Oikeusministeriö Lainvalmisteluosasto
LAUSUNTO EHDOTUKSESTA RIKOSLAIN MUUTTAMISEKSI KOSKIEN ERITYISESTI TOISEN HENKILÖTODISTUKSEN VÄÄRINKÄYTÖN KRIMINALISOINTIA

Oikeusministeriön lainvalmisteluosasto on 14.3.2005 päivätyssä lausumapyynnössään pyytänyt muun muassa Palvelualojen ammattiliitto PAM ry:tä lausumaan hallituksen esityksen luonnoksesta (oikeusministeriön lausuntoja ja selvityksiä 2005:6), joka koskee ehdotusta eräiden rikosten poikkeuksellista vanhentumista, toisen henkilötodistuksen väärinkäyttöä ja lapsikaappausta koskeviksi säännöksiksi. Liitto keskittyy seuraavassa lausumassaan ainoastaan toisen henkilötodistuksen väärinkäyttöä koskeviin sääntelyehdotuksiin.

Palvelualojen ammattiliitto PAM ry:n jäseniä työskentelee laajalti työtehtävissä, joissa työntekijälle saatetaan esittää toisen henkilön henkilötodistus tarkoituksena hankkia tiettyä ikää edellyttäviä palveluja tai tuotteita. Tällaisia työtehtäviä ovat mm. anniskeluravintoloissa anniskelusta vastaavan, tarjoilijan ja vahtimestarin tehtävät, kun tarkoituksena on toisen henkilötodistuksella päästä sisään anniskeluravintolaan ja/tai ostaa alkoholijuomia. Edelleen toisen henkilön henkilö-todistuksia esitetään kaupan alalla työskentelevälle henkilökunnalle, tarkoituksena ostaa alkoholi- tai tupakkatuotteita. Joissain tilanteissa väärä henkilötodistus saatetaan esittää myös vartijalle tai muulle yksityisen turvallisuusalan tehtävissä työskentelevälle.

Alkoholilain 16 §:n mukaan alkoholijuomaa ei saa alkoholimyymälässä tai muussa myyntipaikassa myydä henkilölle, joka on kahtakymmentä vuotta nuorempi, kuitenkin niin että mietoa alkoholijuomaa voidaan myydä kandeksantoista vuotta täyttäneelle. Toisaalta saman lain 24 §:ssä kielletään alkoholijuoman anniskelu kandeksaatoista vuotta nuoremmalle. Käytännössä vastuu näiden myyntikieltojen valvonnasta on kauppojen ja anniskeluravintoloiden työntekijöillä.

Anniskeluravintoloiden toiminta on säännelty laissa tarkoin. Alkoholilain 21 b §:n mukaan anniskelupaikassa tulee olla vastaava hoitaja ja hänellä tarpeellinen määrä sijaisia. Vastaava hoitaja ja hänen sijaisensa ovat anniskeluluvan haltijan ohella velvollisia huolehtimaan siitä, että anniskelupaikassa noudatetaan alkoholilain säännöksiä. Vastaavan hoitajan ja tämän sijaisen ohella vastuu omavalvonnasta ja mm. siitä, ettei alaikäisille anniskella, koskettaa kaikkia anniskeluravintolan työntekijöitä.
Keskustoimisto:
Vaihde: 020 774 002
Jäsenyysneuvonta: 020 774 2000	Palvelualojen työttömyyskassa:
Työttömyysturvaneuvonta: 020 774 2010	Käyntiosoite	Postiosoite:	PL 93
Työsuhdeneuvonta: 020 774 2020	Paasivuorenkatu 4—6 A	PL 54	pam@pam.fi	00531 Helsinki
Faksi: 020 774 2039	00530 Helsinki	00531 Helsinki	www.pam.fi	Puhelin: 020 774 002 (vaihde)

Leena Rautavuori	Mika Ojane

sopimuspäällikkö	lakimies

Palvelualojen työttömyyskassa: PL 93
00531 Helsinki
Puhelin: 020 774 002 (vaihde)

pvm
Palvelualojen ammattiliitto
Servicefacket
Erityisesti ravintoloiden vahtimestarit ja järjestyksenvalvojat ovat kokeneet hy-vin suurena ongelmana toisen henkilön henkilötodistuksen väärinkäytön. Suo-men Hotelli- ja Ravintolaliitto SHR ry:n esittämällä tavalla (oikeusministeriön lausuntoja ja selvityksiä 2005:6, s. 20) nuorten yleisessä tiedossa on, ettei toisen henkilöpapereiden lainaaminen ja niiden käyttäminen ravintolan ovella tai alkoholia ostettaessa ole rikos.
Kun anniskelutoiminta on säännelty varsin tarkoin ja toisaalta seuraamukset lainvastaisesta anniskelutoiminnasta, erityisesti alaikäisille anniskelusta, ovat ankarat, on nykytilanne varsin ongelmallinen. Vastaavalla tavalla ongelma koskettaa myös alkoholin vähittäismyyntiä.
Edellä mainitun johdosta Palvelualojen ammattiliitto PAM ry katsoo, että toisen henkilön henkilötodistuksen esittäminen tulisi kriminalisoida ehdotuksessa esitetyllä tavalla. Toisen henkilötodistuksen esittämiseen liittyvä rangaistusuhka voisi ainakin osaltaan hillitä nuorison keskuudessa laajamittaiseksi levinnyttä lainattujen henkilöpapereiden käyttöä.
Ehdotuksessa esitetään myös jokamiehen kiinniotto-oikeuden laajentamista sik-si, että toisen henkilötodistuksen väärinkäyttöön syyllistyvä henkilö saattaa yrittää poistua tapahtumapaikalta ennen poliisin paikalle tuloa. Tämän vuoksi ehdotuksessa esitetään, että henkilöllä, jolle todistus on esitetty tai joka teon muutoin havaitsee, tulisi olla oikeus estää tekijän poistuminen.
Jokamiehen kiinniotto-oikeuden osalta Palvelualojen ammattiliitto PAM ry haluaa nähdä asian ensisijaisesti työturvallisuuskysymyksenä. Kun kyse on rikoksesta epäillyn kiinniottamisesta ja poistumisen estämisestä, liittyy tällaisiin tilanteisiin hyvin usein väkivallan uhkaa. Toisaalta on todettava, että esimerkiksi työskenneltäessä yksin anniskeluravintolassa tai vähittäismyyntipaikassa (esim. kioskit), ei tekijän kiinniottoon ja poistumisen estämiseen usein edes ole realisti-sia mandollisuuksia.

Palvelualojen ammattiliitto PAM ry katsookin, että vaikka kiinniotto-oikeutta esitetyllä tavalla laajennettaisiin, ei se voi käytännössä tarkoittaa sitä, että työn-antaja voisi velvoittaa työntekijät ottamaan kiinni toisen henkilötodistuksia väärinkäyttävät henkilöt.
Palvelualojen ammattiliitto PAM ry
Keskustoimisto:
Vaihde: 020 774 002 Jäsenyysneuvonta: 020 774 2000
Työttömyysturvaneuvonta: 020 774 2010	Käyntiosoite	Postiosoite:
Työsuhdeneuvonta: 020 774 2020	Paasivuorenkatu 4—6 A	PL 54	pam@pam.fi
Faksi: 020 774 2039	00530 Helsinki	00531 Helsinki	www.pam.fi